Letter from Arsinoe to Sarapias
Material: papyrus
Place: Oxyrhynchites
Categories: Brief
Arsinoe an Sarapias
Eintreibung
Pacht
Ἀρσινοηι Σαραπι[ά]δι τῆ[ι] 
ἀδελφῆι χα[ίρ]ειν. 
Ἀχιλλᾶτος καταπλέοντος 
ἀναγκαῖον ἔγνων διὰ γραπτοῦ 
σε ἀσπάσασθαι. περὶ οὗ μοι ἔγρα
ψας ὅτι ἐτελέσθη, καλῶς ποι
ήσεις δοῦσα αὐτὸ Ἀχιλλᾶτι τῶι 
ἀδελφῷ μου ἵνα μοι αὐτὸ ἐνέγκῃ. 
κόμισαι διʼ αὐτοῦ Ἀχιλλᾶτος ταρεί
χων κεράμιον ...ξιμος. ἐὰν αἱ 
ὁδοὶ στερεωθ[ῶσι] εὐθέως ἀπε
λεύσομαι πρὸς τὸν γεωργόν σου 
καὶ αἰτήσω αὐτὸν τὰ ἐκφόριά σου. 
ἐὰν ἄρα μοι αὐτὰ δοι. ἔδει γάρ σε 
ἐπιστολήν μοι πέμψαι πρὸς αὐ
τόν. ὅμως εἰ πάλι προέγραψας αὐ
τῷ ἐμ[ο]ὶ αὐτὰ δοῦναι, ἀπελ[ε]ύσομαι 
καὶ λήμψομαι αὐτά. ἄσπασαι Πολυ
κράτην καὶ τοὺς σοὺς πάντας. ἀσπάζε
ταί σε Πόλητα καὶ Δημητροῦς. ἐάν 
τι θέλ[ῃ]ς πεμφθῆναί σοι, γράψον μοι 
καὶ εὐθέως σοι πέμψω. τὸ κεράμιον 
τῶν ταρειχίων διὰ τὸ συμπεπτωκέναι 
ἐπέλησα. τὰ δὲ ὑποκάτω κρειττό
να ἐστὶν τῶν ἐπάνω. ἔρρω. 
Χοιὰκ κζ
ἀπὸ Ἀρσινόης Σαραπιάδι γυναικὶ Πολυκράτ